**Výchovné poradenstvo**

Do výchovného poradenstva patria činnosti v oblasti prípravy žiakov **na ich vstup na trh práce.** Pomáhajú žiakom, aby sa dokázali orientovať vo svojich možnostiach a schopnostiach, aby vedeli reálne posúdiť svoje plány a ciele, zaradiť sa do študijného, pracovného a spoločenského života, orientovať sa v množstve informácií, vo svojom prežívaní a v rozvíjaní pracovných zručností a návykov.

Aj v našej škole každoročne pripravujeme podujatia a aktivity, ktoré napomáhajú k plnenie uvedených úloh. Pre žiakov 8. a 9. ročníka sme zabezpečili účasť na tradičnom podujatí **Čo ponúkajú** **stredné školy v KNM**, na ktorom sa prezentovali všetky 3 stredné školy v našom meste. Žiaci 8.ročníka sa taktiež mohli prihlásiť na testovanie **Integrovaného kariérneho poradenstva**, ktoré kvalifikovane realizujú odborní pracovníci Centra pedagogicko-psychologického poradenstva a prevencie v KNM. Pre žiakov 9. ročníka sme zabezpečili **besedy o možnostiach štúdia v SŠ v regióne**. Prišli medzi nás profesori, ale i študenti z Gymnázia v KNM, Gymnázia Kráľovnej pokoja zo Žiliny, Súkromnej školy podnikania zo Žiliny a Obchodnej akadémie T. Akvinského zo Žiliny. Mnohí žiaci tiež využili možnosť bližšie spoznať SŠ, o ktoré sa zaujímajú a navštívili tieto školy počas viacerých **Dní otvorených dverí.** V januári sme pre rodičov žiakov 9. ročníka zorganizovali **stretnutie so zástupcami 7 SŠ z KNM, Čadce, Krásna nad Kysucou a Žiliny**, na ktorom sa mohli dozvedieť základné informácie o možnostiach štúdia a o učebných či študijných odboroch na jednotlivých školách. Výchovná poradkyňa pripomenula rodičom dôležité termíny v prijímacom konaní a stručne vysvetlila aj **systém duálneho vzdelávania**. Aktuálne informácie môžu žiaci nájsť aj na nástenke výchovného poradenstva na 1. poschodí našej školy vľavo, kde sa nachádza aj kabinet výchovného poradenstva. Na záver prikladáme **záväzné termíny**, ktoré je potrebné dodržať **v prijímacom konaní:**

* **Zákonný zástupca** podáva 2 prihlášky riaditeľovi ZŠ na učebné a študijné odbory, ktoré vyžadujú **overenie špeciálnych schopností, zručností alebo talentu - do 20.2.2020**
* **ZŠ** odošle prihlášky na stredné školy na učebné a študijné odbory, ktoré vyžadujú overenie špeciálnych schopností, zručností alebo talentu **- do 28.2.2020**
* **Talentové skúšky - 15.3.- 30.4.2020**
* **Celoslovenské testovanie** žiakov deviatych ročníkov ZŠ **- 1.4.2020**
* **Zákonný zástupca žiaka** podáva 2 prihlášky riaditeľovi ZŠ **na ostatné študijné a učebné** **odbory** (okrem tých, na ktoré sa vyžaduje overenie špeciálnych schopností, zručností alebo talentu **) - do 10.4.2020**
* **ZŠ** odošle prihlášky žiakov na SŠ vrátane osemročných gymnázií **- do 20.4.2020**
* **Školské výpočtové strediská** zabezpečia distribúciu výsledkov T9 na ZŠ a SŠ – **od 30.4.2020**
* **Prvé kolo prvý termín** prijímacích skúšok ( vrátane osemročných gymnázií) – **11.5.2020**
* **Prvé kolo druhý termín** prijímacích skúšok ( vrátane osemročných gymnázií) – **14.5.2020**
* **Zber záujmu žiakov štvrtých ročníkov** o štúdium na gymnáziách s osemročným vzdelávacím programom **-**  **1.6. – 12.6.2020**
* **Druhé kolo** prijímacích skúšok **- 16.6.2020**
* **ZŠ naplní cez program PROFORIENT** dáta žiakov – **vstupné údaje o žiakoch 8. ročníka** a export z programu zašle na príslušné školské výpočtové strediská **- do 9.7.2020**

|  |  |
| --- | --- |
|  | Spracovala: PaedDr. Zita Ševčíková, výchovný poradca |
|  |  |